Írásbeli választ igénylő kérdés E-007022/2020

a Bizottság számára

az eljárási szabályzat 138. cikke

Radka Maxová (Renew), Alexis Georgoulis (The Left), Chiara Gemma (NI), Marianne Vind (S&D), Kateřina Konečná (The Left), Milan Brglez (S&D), Josianne Cutajar (S&D), Ivan Štefanec (PPE), Chrysoula Zacharopoulou (Renew), Aušra Maldeikienė (PPE), Ádám Kósa (PPE), Atidzhe Alieva-Veli (Renew), José Gusmão (The Left), Marisa Matias (The Left), Isabel Carvalhais (S&D), Dragoș Pîslaru (Renew), Anne-Sophie Pelletier (The Left), Alex Agius Saliba (S&D), Tanja Fajon (S&D), Rosa Estaràs Ferragut (PPE), Pascal Durand (Renew), Jarosław Duda (PPE), Samira Rafaela (Renew), Katrin Langensiepen (Verts/ALE), Younous Omarjee (The Left), Eva Kaili (S&D), Stelios Kympouropoulos (PPE), Ibán García Del Blanco (S&D), Cindy Franssen (PPE), Benoît Lutgen (PPE), Estrella Durá Ferrandis (S&D), Mónica Silvana González (S&D), Alicia Homs Ginel (S&D), Maria Walsh (PPE)

Tárgy: Az Európai Iskolák

2015-ben az ENSZ Fogyatékossággal Élő Személyek Jogaival Foglalkozó Bizottsága aggodalmának adott hangot amiatt, hogy az Európai Iskolák nem tették meg a fogyatékossággal élő gyermekek számára szükséges kiigazításokat annak érdekében, hogy inkluzív oktatásban részesülhessenek, és hogy ez nem áll összhangban az elutasítást kizáró záradékkal[[1]](#footnote-0). Az uniós ombudsman is felvetette ezt a kérdést 2016. január 26-án[[2]](#footnote-1).

Az Európai Fogyatékosügyi Fórum és a Human Rights Watch (Emberi Jogi Figyelő) közös jelentésükben[[3]](#footnote-2) megállapították, hogy az uniós intézmények társfinanszírozást nyújtanak alkalmazottaik számára a fogyatékossággal élő gyermekek magániskolába való beiratásához. A Bizottság esetében ezt a társfinanszírozást 80%-ról 100%-ra emelték ahelyett, hogy az összeget abba fektették volna be, hogy az Európai Iskolák befogadhassák a fogyatékossággal élő gyermekeket.

1. Mi az Európai Iskolák rendszerének a fogyatékossággal élő gyermekek oktatására vonatkozó jelenlegi szakpolitikája, és mi ennek az alapja?

2. Mekkora éves költségvetést szán a Bizottság a fogyatékossággal élő gyermekek tanulási támogatására az Európai Iskolák rendszerén belül ahhoz az éves költségvetéshez képest, amelyet azoknak a fogyatékos gyermekeknek fizet, akiket nem vettek fel az Európai Iskolába, vagy akiknek el kellett hagyniuk azt, hogy magániskolában tanuljanak?

1. https://tbinternet.ohchr.org/\_layouts/15/treatybodyexternal/Download.aspx?symbolno=CRPD%2fC%2fEU%2fCO%2f1&Lang=en , (84) és (85) bekezdés [↑](#footnote-ref-0)
2. https://www.ombudsman.europa.eu/hu/case/en/48406 [↑](#footnote-ref-1)
3. https://www.hrw.org/report/2018/12/04/sink-or-swim/barriers-children-disabilities-european-school-system [↑](#footnote-ref-2)